tomron87/hebrew-wikipedia-sentences-corpus huggingface dataset:
הוא מעלף את רונן במכה חזקה ומותיר אותו קשור וחסר הכרה בחדרו.
במהירות רבה מצליח גדי לאתר את רכבו של אבו חאלד ולהתגנב מתחתיו.
המטען מסתבר מסובך וגדי מצליח רק לנתק את הכבל המקשר בין המטען לשלט ההפעלה שבידי רונן.
רונן עצמו משתחרר מכבליו ממהר בעקבות גדי.
הוא מזהה את גדי מתחת לרכב ולא משתמש בשלט שבידו עד שהוא מוודא שגדי מחוץ לטווח הסכנה של המטען.
עד אז כבר מאוחר מדי והמטען כבר לא יכול להיות מופעל באמצעות השלט.
בארץ באותו הזמן מתקבל האישור מראש הממשלה למבצע של חולית "המסתערבים".
יואב מפקד הצוות שנבחר ועוד שלושה לוחמים יוצאים ללבנון באמצעות מסוק יסעור.
עם הגיעם ללבנון פורקים המסתערבים מן המסוק רכב מרצדס ונוסעים לכיוון ביירות.
בבירות באותו זמן מספר גדי לרונן מדוע המטען לא עבד.
רונן המום ומסביר לגדי איזה מן מטען הוא הרכיב.
עכשיו זהו תורו של גדי להיות מופתע, משום שבמידה ומנתקים את הכבל המקשר בין המטען לשלט ההפעלה מופעל אוטומטית קוצב זמן שעם תום הזמן הקצוב בו יפעיל את המטען.
גדי, מבין שלמעשה הבעיה רק הסתבכה, משכנע את רונן להתגנב איתו ביחד ללב השכונה השיעית על מנת שיוכל לנטרל את המטען.
השניים מגיעים לביתו של אבו חאלד ומזהים את רכבו הממולכד.
יחדיו הם מכריעים שומר של חזבאללה ומותירים אותו חסר הכרה.
גדי מתגנב בשנית מתחת לרכב הממולכד ורונן משגיח.
בעוד רונן משגיח, גדי מצליח לפרק את מטען מן הרכב אך לא לנטרלו.
לפני שגדי מספיק לצאת מתחת לרכב מגיעה חוליית המסתערבים ובמבצע אלים תוך שימוש בקרב מגע חוטפת את רונן.
גדי חמוש במטען ובאקדח שלקח מן השומר המעולף דולק אחריהם.
הוא אינו מבין שמדובר בחוליה של המוסד וחושב שרונן נחטף על ידי חזבאללה.
המרדף לא נמשך זמן רב שכן גדי מזהה את המסתערבים מפעולות עבר משותפות.
גדי ורונן חוברים לארבעת הלוחמים ומסבירים להם את המצב.
המרדף משך תשומת לב ובעוד גדי מנסה לפרק את המטען מתקרב לעבר השישה ג'יפ וממנו יוצאים שני שומרי חזבאללה.
רונן מעלף את הראשון ויואב יורה בשני בראשו.
את הגופה והשומר המעולף מניחים הלוחמים בג'יפ ואיתם גם את המטען.
כל השישה נמלטים בשני כלי הרכב, המרצדס של "המסתערבים" ורכבם של גדי ורונן, לעבר נקודת החילוץ אליה יגיע המסוק.
המסוק מגיע והשישה נחלצים מתוך לבנון לשטח ישראל.
בדרך חזרה נותן גדי לרונן את התדריך שלא הספיק לתת לו לפני המבצע הכושל בביירות לפני שנה.
בתדריך מסביר גדי לרונן כי בעצם הוא פעל כשורה.
המסוק נוחת בישראל ורונן נעצר.
אולם הפעם, למרות שגדי מספר להלנה במנחת שהוא מתפטר, הוא נוסע עם רונן למעצר.
הפעם, מחליט גדי, רונן לא יישא בכל כובד נטל האחריות והאשמה לבדו.
הספר ביקורתי מאוד כלפי החברה הישראלית וערכיה המשתנים, בפרט כלפי תופעת ההשתמטות.
כמו כן הספר טוען שהציבור הישראלי לא מעריך את אלו הפועלים למען ביטחונו: "עם שלא יודע לכבד את הגיבורים שלו, לא יהיו לו גיבורים".
המחבר, מישקה בן דוד, מבכירי "המוסד" בעברו, סיפר שאת דמותו של "אבו חאלד" הוא עיצב על פי דמותם של שניים: בכיר חמאס ח'אלד משעל (שאותו ניסה "המוסד" לחסל אך נכשל) ובכיר חזבאללה עימאד מורנייה, שחוסל בשנת 2008, שש שנים לאחר פרסום הספר.
דואופול סטקלברג הוא מבנה שוק בתורת המשחקים ובכלכלה שבו בדואופול או באוליגופול החברה המובילה, מובילת סטקלברג מבצעת את המהלך הראשון בשוק, ורק אחריה פועלות יתר החברות המובלות.
מבנה שוק זה, הידוע גם בשם מודל סטקלברג, נקרא כך על שם הכלכלן הגרמני היינריך פרייהר פון סטקלברג, שפרסם בשנת 1934 את מאמרו: מבנה שוק ושיווי משקל בו הוא פירט על המודל.
במונחי תורת המשחקים, השחקנים של המשחק הם המוביל והמובל, והם משחקים על כמות.
מוביל סטקלברג נקרא לעיתים מוביל השוק.
קיום שיווי משקל במודל סטקלברג כפוף למספר אילוצים (או הנחות).
על מנת להגיע לשיווי-משקל בדואופול סטקלברג, המוביל חייב לדעת מלכתחילה שהעוקב צופה במהלכיו.
למובל, מצידו, אסור שיהיו אמצעים לביצוע מהלך עתידי שאינו מתאים למובל סטקלברג, והמוביל חייב לדעת זאת גם כן.
לאמיתו של דבר, במידה וה'מובל' הוא רק מובל לכאורה, ולמעשה מסוגל לבצע מהלך של 'מוביל', אם המוביל האמיתי יודע זאת, המהלך הטוב ביותר שלו יהיה לשחק כ'מובל' בעצמו.
במציאות, בשוק כלכלי, דואופול סטקלברג מתקיים אם לאחת מהחברות הפועלות בשוק יש יתרון משמעותי המאפשר לה לפעול ראשונה ולהתחייב למעשיה בלי קשר לפעולת שאר החברות בשוק.
דוגמה לשוק המתאים לדואופול סטקלברג הוא שוק שהתחיל כמונופול וחברה חדשה נכנסה אליו ובכך הוא הפך לדואופול עם חברה מובילה וחברה מובלת.
מודל סטקלברג יכול להיפתר על ידי מציאת שיווי המשקל הפרפקטי בכל תת-משחק.
כלומר, מציאת פרופיל האסטרטגיות המיטבי עבור כל שחקן, בהינתן פרופיל האסטרטגיות של שאר השחקנים.
נמחיש זאת באמצעות דוגמה כללית.
תהי פונקציית המחיר בשוק שבו פועל הדואופול, כך שהיא תלויה בסך הכמות המיוצרת על ידי כלל השחקנים בשוק , כאשר האינדקסים 1 ו-2 מתייחסים למוביל ולמובל בהתאמה.
לשם פשטות נניח פונקציית ייצור זהה ל-2 הפירמות .
המודל נפתר באמצעות אינדוקציה לאחור, כאשר בשלב ראשון המוביל צופה מה תהא התגובה המיטבית של המובל לאחר שייחשף לכמות אותה בחר המוביל, ובהתאם לכך בוחר המוביל את הכמות המשיאה את רווחיו בהנחה שהמובל אכן יתנהג בהתאם למה שהוא צופה.
בשיווי משקל התנהגות המובל אכן תואמת את ציפיות המוביל.
רווחי המובל (פירמה מס' 2) שווים לפדיונו פחות העלות.
הפדיון שווה לכמות שייצר כפול מחיר השוק, והעלות תהיה בהתאם לפונקציית הייצור:
התגובה המיטבית היא למצוא את שממקסם את בהינתן .
כדי לעשות זאת נגזור את פונקציית הרווח כאשר משתנה הבחירה הוא ( מוחזק כקבוע), ונשווה לאפס:
ערכו של המאפס את המשוואה הוא למעשה התגובה המיטבית של המובל.
כעת נוכל להזין את התגובה המיטבית של המובל לתוך בעיית המקסימיזציה של המוביל.
שווים ל: , כאשר אינו אלא פונקציה הנובעת ישירות מהכמות אותה בוחר המוביל כפי שחישבנו לעיל.
התגובה המיטבית של המוביל היא לחשב את הממקסמת את בהינתן , קרי: בהינתן התגובה המיטבית של הפירמה המובלת (שחקן מס' 2).
לשם כך יש לגזור את פונקציית הרווח של הפירמה המובילה, כשמשתנה הבחירה הוא , ולהשוות ל-0:
הדוגמה הבאה היא כללית מאוד, ומניחה מבנה כללי של עקומת ביקוש ליניארית:
כמו כן, לשם פשטות החישוב, נאלץ את פונקציית העלות להתנהג כך ש:
רווחי המובל (פירמה מס' 2) הם:
כעת, אפשר לגשת לבעיית המוביל (פירמה מס' 1):
את הפתרון שמצאנו לבעיית המקסימיזציה של המובל, נציב כעת לתוך בעיית המקסימיזציה של המוביל:
כעת, גזירת הפונקציה לפי , תוביל למציאת , שאינה אלה התגובה המיטבית של הפירמה המובילה (מס' 1), לאסטרטגיה של הפירמה המובלת (מס' 2) בשיווי משקל.
כעת, נוכל גם למצוא את התגובה שתגיב בפועל פירמה מס' 2:
אוסף שיוויי המשקל נאש הם כל .
קל לראות (בהנחה שהעלות השולית שווה לאפס) שלמוביל יש יתרון ברור כלפי המובל.
האינטואיציה היא, שאילו למוביל לא היה יתרון ביחס למובל, הוא פשוט היה מאמץ אסטרטגיה של שיווי משקל קורנו.
דֹּאֵג הָאֲדֹמִי (שמו נכתב גם כדויג) הוא דמות מקראית.
נודע לשמצה עקב הריגת כהני נוב שהואשמו בסיוע לדוד בהמלטותו מפני שאול.
משמו של דואג ניתן להסיק שמוצאו ככל הנראה מאדום.
יוסף בן מתתיהו מכנה אותו "דואג הסורי" וזאת כנראה בעקבות הגרסה "ארמי" תחת "אדמי" המתועדת בתרגום השבעים.
על דואג מסופר בספר שמואל א' פרקים כ"א-כ"ב.
כמו כן מזמור נ"ב בתהילים נכתב אודותיו.
דואג היה "אַבִּיר הָרֹעִים, אֲשֶׁר לְשָׁאוּל", כלומר השר הממונה על הרועים בממלכתו של שאול.
ניתן להבין כי דואג היה איש אדוק - מתואר כ"נֶעְצָר לִפְנֵי ה'" במשכן נוב.
בעת שהותו במשכן נוב, היה עד לעזרה שהגיש הכהן הגדול אחימלך בן אחיטוב לדוד בברחו מפני שאול.לאחר מכן, שאול מאשים את עבדיו בכך שלא עוזרים לו בתפיסת דוד.
דואג היה האחרון שראה את דוד מבין מקורביו של שאול, ולא עשה כלום בנדון, ולכן הוא מרגיש אשמה ואחריות לטפל בעניין.
דואג מנסה לגלגל את האשמה לאחימלך הכהן כדי למצוא חן בעיני שאול.
וכדי להדגיש את אשמת אחימלך, דואג מדגיש כמה פרטים, הוא:
מכנה את דוד "בן ישי"- לשון זלזול, כפי שכינה שאול את דוד.
משמיט משמו של אחימלך בן אחיטוב את תואר "הכהן", כדי להקטין את דמותו בעיני שאול.
חוזר חזרה כפולה על המילים "נתן לו" וכך מדגיש את אשמת אחימלך.
בעקבות כך שאול גזר מוות על אחימלך ובית אביו.
כאשר סירבו עבדי שאול לבצע את גזר הדין, פנה שאול לדואג והורה לו לפגוע בכוהנים.
ובכך, שאול ניצל שוב את חולשתו של דואג שהרגיש תחושת אשמה ונחשב כחשוד.
אם יסרב דואג לבקשת שאול יחשיד את עצמו עוד יותר, לכן דואג מבצע את גזר הדין, אך מתוך הלהיטות שלו להראות את נאמנותו לשאול, מפריז דואג הרבה יותר מהנדרש.
שאול ביקש להרוג רק את הכהנים ואילו דואג, מוסיף על כך והורג את הנשים, התינוקות והצאן באכזריות רבה: "מֵאִישׁ וְעַד אִשָּׁה, מֵעוֹלֵל וְעַד יוֹנֵק וְשׁוֹר וַחֲמוֹר וָשֶׂה, לְפִי חָרֶב".
לדעת משה גרסיאל קיימת זיקה בין שמו לבין מעשהו.
ייתכן כי המחבר המקראי יוצר זיקה בין שמו לדאגתו לאחימלך.
חז"ל ייחסו את שמו למעשהו בשונה: "כתיב דואג וכתיב דויג - אמר רבי יוחנן: בתחילה יושב הקב"ה ודואג שמא יצא זה לתרבות רעה" (סנהדרין ק"ו, ע"ב).
דואג הוא נושאם של מדרשים רבים, אשר רובם ככולם שופטים אותו לחומרה, חלקם שואבים ממזמור נ"ב בתהילים אשר חיבר דוד על דואג.
דואג מתואר כגדול בתורה ("אדומי" - שהיה מאדים פני הכל בהלכה, "אביר הרועים" = אב בית דין), אך גם כאדם אכזר, אשר קינא בדוד, שנא אותו ועשה ככל שניתן להכפיש את שמו.
דואג הוא אחד מבין ארבעה "הדיוטות" אשר אין להן חלק לעולם הבא.
דואיליו קולטי (באיטלקית: Duilio Coletti; 28 בדצמבר 1906 – 22 במאי 1999) היה במאי ותסריטאי קולנוע איטלקי.
נולד בעיר פנה בחבל אברוזו שבמרכז איטליה, ובצעירותו למד רפואה ואף עבד תקופת מה כמנתח בטרם החליט על שינוי קריירה.
בתחילת דרכו בענף הוא עבד כתסריטאי וכעוזר במאי ואת הסרט הראשון שלו כבמאי הוא עשה בשנת 1935 והסרט נקרא "פירפין" (Pierpin).
קולטי ביים 29 סרטים בשנים 1935–1977. סרטו צוללת תקיפה מ-1954 נכנס לפסטיבל הסרטים הבין-לאומי הרביעי בברלין.
קולטי התמחה בסרטים רבי משתתפים ופעלולים וזכה להערכה בז'אנר של סרטי פעולה.
קולטי השתתף בחבר המושבעים בפסטיבל הסרטים הבין-לאומי השמיני בברלין.
דואו סונט (לטינית: Duo sunt, מילולית: "שתיים הן", ידוע גם כ"על שתי הרשויות") הוא מסמך שנכתב ב-494 על ידי האפיפיור גלסיוס הראשון כמכתב לאנסטסיוס הראשון, קיסר האימפריה הביזנטית.
המכתב תיאר שני כוחות עליונים, האחד – "הסמכות הקדושה של הבישופים" (pontificum sacrata auctoritas), ומולו – "כוח מלכותי" (regalis potestas), שאמורים לעבוד בשיתוף פעולה זה עם זה.
מכתב זה בעל חשיבות ראשונה במעלה, כי הוא זה שמיסד את מערכת היחסים בין הכנסייה לשלטון הסֵקוּלָרִי במשך אלף שנה כמעט.
הרעיון העומד מאחורי המכתב הוא שהקיסר אינו מעל לכנסייה אלא הוא חלק ממנה.
כמו כל נוצרי אחר הוא זקוק לשירותי הכנסייה ואין הוא יכול להכתיב לאנשי הכנסייה כיצד לפעול במישור הדתי.
על פי המכתב, גם הכנסייה וגם השלטון האזרחי נחוצים לעולם, אבל יש עדיפות לצד הכנסייתי, האחראי על הנשמה וישועתה.
גם הקיסרים זקוקים בתחום זה לסיועם של הכמרים, בשעת סקרמנט הווידוי גם הקיסרים שומעים שהם חוטאים, והכומר יכול, בעזרת מתן מחילה או מניעתה, לאפשר לנשמתם להגיע לגן העדן או לחסום את דרכה לשם.
דואולינגו (Duolingo) היא חברת טכנולוגיה חינוכית אמריקאית המייצרת אפליקציות למידה ומספקת הסמכת שפה.
דואולינגו מציע קורסים בנושאי מוזיקה, מתמטיקה, שחמט ולמידת שפות, ביניהן מוכרות כגון אנגלית, צרפתית, וספרדית ומוכרות ופופולריות פחות כגון ולשית, אירית, וסוואהילי.
שירותים נוספים כוללים את מבחן האנגלית של Duolingo, תוכנית הסמכה מקוונת, ו־Duolingo ABC, אפליקציית למידת קרוא וכתוב לילדים.
השירות זמין בקורסים ובשווקים נבחרים ומיועד לשיפור יכולות השפה באמצעות אינטראקציות דינמיות.)
נכון לספטמבר 2023, שבמהלכו התקינו את האפליקציה 16 מיליון משתמשים, עמדה דואלינגו בראש אפליקציות לימוד השפות בעולם.
סקירה שיטתית של מחקרים על Duolingo מ-2012 עד 2020 מצאה יחסית מעט מחקרים המלמדים כי הפלטפורמה יעילה לצורך לימוד שפה, אך נמצאו כמה מחקרים שדיווחו על שביעות רצון והנאה גבוהים יחסית של משתמשים ותפיסות חיוביות לגבי יעילות האפליקציה.
מחקרים אחרים לימדו כי דואולינגו יעיל ללימוד שפה ולרכישת אוצר מילים.
הפרויקט נוצר על ידי פרופסור לואיס פון אהן מאוניברסיטת קרנגי מלון ועל ידי הסטודנט שאותו הנחה סברין האקר.
האתר הושק בגרסת בטא ב־30 בנובמבר 2011, לאחר שצבר רשימת המתנה של למעלה מ־300,000 אנשים.
המטרה המקורית של הפרויקט הייתה שהלומדים יתרגמו בפועל מסמכים ואתרים שונים משפות שונות לאנגלית.
ב־19 ביוני 2012 האתר נפתח לציבור הרחב, והחל מסוף מאי 2013 השירות זמין גם באפליקציה לאנדרואיד ול־iOS.
בראשיתו מומן הפרויקט באמצעות מענק מתוכנית עמיתי מקארתור והקרן הלאומית למדע (NSF), והוא מפותח בעיקר באמצעות שפת התכנות פייתון.
באוקטובר 2011 גייסה החברה 3.3 מיליון דולרים בקמפיין גיוס שהובל על ידי יוניאון סקוור ונצ'רס ובקמפיין בהשתתפות הסופר טים פריס וחברת A-Grade investments שבבעלות השחקן אשטון קוצ'ר.
בספטמבר 2012 גייסה החברה 15 מיליון דולר נוספים בקמפיין גיוס בהובלת New Enterprise Associates (ובהשתתפות יוניאון סקוור ונצ'רס) שהשלים את גיוס ההון של החברה ל-18.3 מיליון דולרים.
ביוני 2013, כשנה לאחר השקתה, נרשמו בדואולינגו למעלה מ-4 מיליון משתמשים.
בנובמבר אותה שנה עבר מספר הנרשמים את ה-15 מיליון.
ב-9 באוקטובר 2013 הושקה אפשרות שבה המשתמשים יכולים להוסיף בעצמם שיעורים בשפות נוספות לאתר, במטרה להרחיב בצורה משמעותית את מספר השפות המוצעות בתוך כשנה.
בפברואר 2014 גייסה החברה 20 מיליון דולר נוספים בקמפיין בהובלת Kleiner Caufield & Byers.
לשירות היו רשומים כ-25 מיליון משתמשים, מתוכם כ-12.5 מיליון משתמשים פעילים.
ביוני 2014 היו רשומים בשירות 30 מיליון משתמשים.
ביוני 2015 גייסה דואולינגו 45 מיליון דולר בהובלת גוגל קפיטל.
ביולי 2017 גייסה עוד 25 מיליון דולר בהשקעה של דרייב קפיטל.
בינואר 2017 הפסיקה החברה את תוכנית התרגום שלה, והפכה את השירות לשירות לימודי בלבד.
נכון לאפריל 2017 היו לאפליקציה למעלה מחמישים מיליון הורדות בחנות האפליקציות של גוגל פליי בלבד.
באוגוסט 2018 דווח כי בשירות רשומים למעלה מ-300 מיליון משתמשים רשומים.
בדצמבר 2019 גייסה דואולינגו עוד 30 מיליון דולר מחברת ההשקעות CapitalG מבית Alphabet.
בשלב זה דיווחו בדואלינגו על 30 מיליון משתמשים פעילים.
מספר העובדים בחברה גדל ל־200, ומשרדים חדשים נפתחו בסיאטל, ניו יורק ובייג'ינג.
בדואלינגו תכננו להשתמש בכספים שגייסו כדי לפתח מוצרים חדשים ולהרחיב עוד יותר את הצוות באגפים הנדסה, פיתוח עסקי, עיצוב, יוצרי תוכניות לימודים ותוכן, הסברה לקהילה ושיווק.
בתחילת העשור השני של המאה ה-21 נודעה Duolingo בסרטונים הוויראליים שלה בפלטפורמת המדיה החברתית טיקטוק, ובפלפורמת שיתוף לסרטוני וידאו קצרים יוטיוב שורטס, המוצעת על ידי יוטיוב.
באוגוסט 2022 שופר הממשק של Duolingo כאשר מבנה התקדמות הקורס מעיצוב דמוי ענפי עץ, שבו המשתמשים יכלו לבחור מתוך מגוון שיעורים לאחר השלמת שיעורים קודמים, שונה להתקדמות ליניארית.
השינוי זכה לביקורת נרחבת מצד משתמשים במגוון ערוצי מדיה חברתית, כולל רדיט וטוויטר.
המנכ"ל לואיס פון אהן אמר שאין תוכניות לבטל את השינויים, שנועדו לפשט את Duolingo עבור משתמשים חדשים, וכי תחזוקה של הגרסה הישנה והחדשה יחד תהיה קשה.
באוקטובר 2023 הוציאה Duolingo קורסי מתמטיקה ומוזיקה באנגלית ובספרדית עבור משתמשי iOS.
בנובמבר השיקה גם קורס מוזיקה.
באוקטובר 2024 בכנס Duocon הכריזה Duolingo על מספר שירותים חדשים, ביניהם שיחת וידאו עם דמות וירטואלית, ומשחק בשם Duolingo Adventures.
המודל העסקי המקורי של האתר היה 'מיקור המונים', כשחברות שונות כמו CNN ו-BuzzFeed היו רוכשות מהאתר שירותי תרגום, שהיו מבוצעים בפועל על ידי הלומדים כחלק מתהליך הלמידה שלהם.
בהמשך הלכה והתמקדה האפליקציה בלימוד והפסיקה למכור שירותי תרגום.
כיום, רוב האפשרויות באתר ובאפליקציה זמינות למשתמש בחינם, אולם באפליקציה נלוות להם פרסומות רבות.
באפליקציה הטלפונית המשתמש החינמי מוגבל באמצעות שיטת ה'לבבות', כשלאחר 5 טעויות עליו לשלם בנקודות, לתרגל או להמתין להתמלאות מאגר הלבבות שלו, על מנת להמשיך ולהתקדם בציר הלמידה (כאשר לומדים דרך האתר אין הגבלת 'לבבות').
גרסת הפרימיום של האתר והאפליקציה בתשלום, הנקראת 'Super Duolingo', היא נקייה מפרסומות, ואין בה 'הגבלת לבבות'.
גרסת הפרימיום מאפשרת גם גישה לבחנים, שימוש אופליין באפליקציה ואפשרות להפסיד יום תרגול בחודש מבלי לאבד את הישג 'רצף' התרגול.
בגרסת המחשב של התוכנה אין הגבלה למספר הטעויות, ורק לאחר השלמת פרק לימוד מופיעה פרסומת לשניות אחדות.
ב-2012 השיקה החברה את ה'אינקובטור' לפיתוח קורסים חדשים ולשיפורם של קורסים ישנים.
עם הזמן התרבו הפניות של דוברי שפות שונות שביקשו לסייע ולפתח קורסים.
החל מ-2013 פתח האתר את האפשרות להתנדב בבניית ושיפור הקורסים.
בשיאה הגיעה מצבת המתנדבים באתר לכאלף.
עם זאת, בעקבות העלייה ברווחיות האתר, במרץ 2021 החליטו בהנהלת החברה שאין זה ראוי להמשיך להתבסס על עבודת מתנדבים, והודיעו על סגירת תוכנית ההתנדבות, כך שמפתחי הקורסים בעתיד יתוגמלו בשכר.
החברה אף הקימה קרן בת 4 מיליון דולרים, שבכוונתה לחלק למתנדבים השונים שפעלו בה לאורך השנים, לצד אירועי הוקרה שתקיים לכבודם, ומסרה כי תציע לחלקם להמשיך ולפעול בחברה בשכר ובמשרות חלקיות.
Duolingo משתמש בגישה משחקית ללימוד שפה, עם שיעורים המשלבים תרגום, תרגילים אינטראקטיביים, חידונים וסיפורים כדי להפוך את הלמידה למרתקת ומהנה יותר.
הוא גם משתמש באלגוריתם ייחודי המתאים לרמתו ולסגנון הלמידה של כל לומד, ומספק משוב והמלצות מותאמים אישית.
Duolingo עבר שלבי עיצוב רבים.
במקור, הדבר סיפק למשתמשים "כישורים" שונים שהוצבו לאורך "עץ", שם יכלו המשתמשים להתקדם על ידי השלמת כל מיומנות מעליהם.
בכל עת, המשתמש יכול היה לשדרג את המיומנות, במטרה הסופית להפוך אותה ל"golden" או "legendary".
בנובמבר 2022, Duolingo עבר לנתיב בסיוע בינה מלאכותית, שבו הלמידה של כל משתמש מיועלת מבלי להידרש לכמה שיותר החלטות.
לאחר המעבר לפורמט החדש, Duolingo הסיר את שיעורי האודיו בלבד שהציע לשפות מסוימות.
Duolingo מספק גם מרחב תחרותי.
בליגות אנשים יכולים להתחרות מול חבריהם או לראות איך הם מתמודדים מול שאר העולם בקבוצות של עד 30 משתמשים שנבחרו באקראי.
הדירוג בליגות נקבע לפי כמות ה-"XP" שנצברו בשבוע.
תגים ב-Duolingo מייצגים הישגים שהושגו מהשלמת יעדים או אתגרים ספציפיים.
שחקנים דיווחו שהמשחק הוביל לרמאות, פריצות ותמריצים לאסטרטגיות משחק שמתנגשות עם למידה בפועל.
רוב תכונות לימוד השפה שלה הן בחינם, אבל ביישום הנייד ובדפדפן האינטרנט של Duolingo יש פרסומות שמשתמשים יכולים להסיר על ידי תשלום דמי מנוי או קידום קישורי הפניה.
תוכנית זו, המכונה "Super Duolingo", כוללת הטבות כגון לבבות בלתי מוגבלים (ניסיונות חוזרים), דילוג על רמות, ללא פרסומות וחידוני התקדמות.
Duolingo מספק תכונות המאפשרות למורים לעקוב אחר ההתקדמות של תלמידיהם.
את הקורסים מפתחים באתר מטעם דואולינגו הנקרא "אינקובטור", ובו ממשק משתמש לפיתוח קורסים.
נכון לסוף 2025, אתר דואולינגו מציע 43 קורסים שונים ב-28 שפות.
באפליקציה מעל 300 מיליון משתמשים רשומים ברחבי העולם, מהם לפחות 15 מיליון בסין.
Duolingo ABC היא אפליקציה לנייד עבור ילדים צעירים ללימוד אותיות, צלילים, קוליות ומושגים בסיסיים אחרים של קריאה מוקדמת.
האפליקציה שוחררה בשנת 2020 והיא חופשית לשימוש.
האפליקציה אינה מכילה מודעות או רכישות בתוכה.
האפליקציה זמינה ב-iOS וב-Android ונכון לדצמבר 2024 היא באנגלית בלבד.
Duolingo Math היא אפליקציה לנייד ללימוד מתמטיקה יסודית בצורה דומה לאפליקציה המקורית, שפורסמה באוקטובר 2022. כרגע היא זמינה רק במכשירי iOS.
באוקטובר 2023 הוכרז ש-Duolingo Math ביחד עם Duolingo music תתאחד עם אפליקציית Duolingo ללמידת שפות.
נכון לדצמבר 2024, השירות זמין ב-iOS וב-Android במגוון שפות.
במרץ 2023, על פי הדיווחים, Duolingo פיתחה קורס מוזיקה חדש שיאפשר למשתמשים ללמוד איך לקרוא ולנגן מוזיקה דרך חוויית הלמידה המותאמת שלו.
ב-11 באוקטובר 2023, Duolingo חשפה רשמית את Duolingo Music ב-יוטיוב שורטס, פלטפורמה חדשה בתוך האפליקציה הקיימת המספקת לימוד מוזיקה בסיסית באמצעות פסנתר ושיעורי תווים.
באוקטובר 2023 הוכרז ש-Duolingo music ,Duolingo Math ו-Duolingo יתאחדו לאותה אפליקציה.
נכון לדצמבר 2024 השירות זמין ב-iOS וב-Android במגוון שפות.
בספטמבר 2025, דואלינגו השיקה קורס שחמט חדש
דוּאַה לִיפַּה (באנגלית ובאלבנית: Dua Lipa; נולדה ב-22 באוגוסט 1995) היא זמרת-יוצרת ודוגמנית בריטית-אלבנית.
הסינגל שלה בשנת 2018, "One Kiss", יחד עם הזמר קלווין האריס הגיע למקום הראשון בממלכה המאוחדת, וזכה בפרס המוזיקה הבריטית לשנת 2019 בקטגוריית שיר השנה.
באותה שנה, זכתה ליפה בפרס הגראמי לאמן החדש הטוב ביותר, כמו גם בקטגוריית הקלטת הדאנס הטובה ביותר על שיתוף הפעולה שלה עם להקת סילק סיטי בשיר "Electricity".
בשנת 2020 הוציאה ליפה את אלבום האולפן השני שלה, Future Nostalgia אשר הוגדר לצד שבחים מהמבקרים.
בהמשך זכה ב-6 מועמדויות שונות לפרס הגראמי – כולל אלבום השנה, תקליט השנה ושיר השנה – והפך לאלבומה הראשון בראש המצעד הבריטי.
שנה לאחר מכן זכתה ליפה בקטגוריות אמנית הסולו הבריטית והאלבום הבריטי של השנה בטקס פרסי המוזיקה הבריטית 2021. באותה שנה, נכללה גם כן ברשימת טיים 100 של המגזין האמריקאי "טיים".
ליפה עשתה את הופעת הבכורה שלה על מסלול דוגמנות בתצוגת אביב/קיץ 2022 של בית האופנה האיטלקי ורסצ'ה, במסגרת שבוע האופנה במילאנו.
ליפה נולדה בלונדון, אנגליה שבממלכה המאוחדת, כילדה הבכורה של הוריה הקוסוברים-אלבנים מהעיר פרישטינה, יוגוסלביה (כיום בירת קוסובו).
משפחתה מוסלמית, ודרך סבתה מצד אמה היא ממוצא בוסניאקי.
ליפה גדלה בווסט המפסטד שבלונדון, ולמדה בבית הספר היסודי של פיצ'ון, שם שיעורי המוזיקה שלה כללו לימודי צ'לו.
כאשר עשתה אודישן להיכנס למקהלת בית הספר, מורתה אמרה לה כי "אינה יודעת לשיר".
בגיל תשע החלה שיעורי שירה בסוף השבוע בבית הספר לתיאטרון סילביה יאנג.
היא עברה עם משפחתה לפרישטינה, לאחר שקוסובו הכריזה על עצמאות ב-2008. שם למדה בבית הספר המילניום השלישי ולמדה יותר על השפה האלבנית וחשבה על פיתוח קריירה מוזיקלית.
ליפה חזרה ללונדון בגיל 15. בבית הספר פרלמנט היל למדה לבחינות ה-A-levels, ואז חזרה לבית הספר לתיאטרון סילביה יאנג במשרה חלקית.
היא העלתה שירים משלה לפלטפורמת "SoundCloud" ולאתר יוטיוב, והחלה לפרסם סרטוני גרסאות כיסוי לשירים, בהם "If I Ain't Got You" מאת אלישיה קיז ו-"Beautiful" מאת כריסטינה אגילרה.
לאחר מכן דגמנה עם רשת טופשופ, וחתמה בסוכנות דוגמנות, אשר עזרה לה לקבל תפקיד כ"זמרת" בפרסומת של חברת התקשורת הבריטית ITV לתוכנית האקס פקטור בשנת 2013, בעודה מבצעת גרסת כיסוי לשיר "Lost in Music".
לאחר מכן רכשה מפיק ומנהל.
ב-2013, ליפה חתמה על חוזה עם "Tap Management", בהנחיית בן מאוסון ואד מילט, בזמן שעבדה כמלצרית בבר קוקטיילים.
היא הוצגה בפני מאוסון על ידי עורך הדין שלה, שהרתיע אותה לחתום על עסקת פרסום נוספת שהוצעה לה.
לאחר מכן, הם הציעו לה משכורת חודשית כדי לעזוב את עבודתה ולהתמקד בהקלטות מוזיקה.
הם מאוד רצו אותה, אז היה לה את הפוקוס של הצוות מהיום הראשון".
באוגוסט 2015, ליפה הוציאה את סינגל הבכורה שלה "New Love", בהפקת אמיל הייני ואנדרו וויאט.
הסינגל השני שלה, "Be the One", זכה להצלחה אירופית באוקטובר 2015, והגיע למקום הראשון בבלגיה, פולין וסלובקיה, וכן לרשימה בעשירייה הראשונה במעל 11 שטחים אירופאיים.
באוסטרליה ובניו זילנד, הפך להצלחה נאה בהשמעותיו, והגיע למקומות ה-6 ו-20 בהתאמה.
בנובמבר 2015, נחשפה ליפה כאחת הפריצות הטובות ביותר ברשימה הארוכה של "Sound of..." של רשת השידור הבריטית "BBC" ל-2016. סיבוב ההופעות הראשון שלה בממלכה המאוחדת ואירופה החל בינואר 2016, והסתיים בנובמבר 2016.
ב-18 בפברואר 2016, ליפה הוציאה את הסינגל השלישי שלה, "Last Dance" ואחריו "Hotter than Hell" ב-6 במאי.
האחרון זכה להצלחה בעיקר בממלכה המאוחדת, שם הגיע לשיאו במקום ה-15. ב-26 באוגוסט, יצא לאור הסינגל החמישי שלה "Blow Your Mind (Mwah)" שהגיע לשיאו במקום ה-30 במצעד הסינגלים הבריטי.
השיר הפכה לכניסתה הראשונה של ליפה למצעד הבילבורד 100 בארצות הברית, בעודו הופיע לראשונה במקום ה-72. השיר עמד בראש מצעד שירי הדאנס קלאב של בילבורד, והגיע למקום ה-23 במצעד 40 שירי המיינסטרים.
ליפה הופיעה בסינגל "No Lie" של שון פול, שיצא בנובמבר 2016, אשר הגיע למקום העשירי בממלכה המאוחדת.
בחודש שלאחר מכן, הוזמן סרט תיעודי על ליפה בשם See in Blue על ידי המגזין The Fader.
בינואר 2017, ליפה זכתה בפרס בחירת הציבור של "EBBA", והוציאה את הסינגל "Scared to Be Lonely", בשיתוף פעולה עם מרטין גריקס, שהגיע למקום ה-14 בממלכה המאוחדת.
במאי 2017, הופיעה ביום השנה לערוץ הטלוויזיה האינדונזי "SCTV" וזכתה בפרס בקטגוריית האמנית הבינלאומית הצעירה והמבטיחה בטקס פרסי המוזיקה של הערוץ.
בחודש יוני, הופיעה ליפה בפסטיבל גלסטונברי.
בחודש שלאחר מכן הופיעה בפסטיבל המוזיקה האינדונזי "We the Fest" בבירה ג'קרטה.
בדצמבר, הוכתרה לאישה בעלת ההזרמות הרבות ביותר של 2017 בממלכה המאוחדת על ידי ספוטיפיי.
באותה שנה, החזיקה ב-4 סינגלים שהגיעו לעשירייה הראשונה במצעד הסינגלים הבריטי, עם "Be the One", "New Rules", "No Lie" וגרסת כיסויה לשיר "Bridge over Troubled Water", שהוכתר כסינגל לגיוס כספים למשפחות הקורבנות של השרפה במגדל גרנפל בלונדון.
בינואר 2018, קיבלה ליפה מועמדויות בחמש קטגוריות בפרסי המוזיקה הבריטית, יותר מכל אמן אחר באותה שנה בעוד טקס זה הוגדר לפעם הראשונה שאמנית קיבלה כ-5 מועמדויות בשנה אחת.
ליפה הופיעה בטקס הענקת הפרסים שנערך ב-21 בפברואר 2018 בהיכל הספורט O2 ארנה בלונדון, ושיתפה פעולה עם הדיי ג'י האמריקאי וטהאן בשיר "High" לפסקול הסרט חמישים גוונים של שחרור, שיצא באותו החודש.
היא החלה לעבוד על חומרים חדשים לאלבומה השני במרץ 2018. ב-6 באפריל, יחד עם הזמר הסקוטי קלווין האריס הוציאה את הסינגל "One Kiss", אשר עמד בפסגת מצעד הסינגלים הבריטי ב-20 באפריל, מה שהפך אותו לשירה השני בראשו.
הסינגל הפך לשיר הנמכר ביותר במדינה לשנת 2018 ועמד בראש המצעד במשך שמונה שבועות רצופים.
ב-26 במאי הופיעה ליפה בטקס הפתיחה של גמר ליגת האלופות 2018 בקייב בירת אוקראינה.
לאחר מכן דווח כי תוציא שיתופי פעולה עם אמנים נוספים שיצאו מאוחר יותר באותה שנה, בהם מארק רונסון ולהקת סילק סיטי.
מאוחר יותר אישר רונסון שכותרת שירם המשותף תהיה "Electricity" אשר יצא ב-9 בספטמבר.
בהמשך הופיעה גם בשיר "If Only" מתוך אלבום האולפן ה-16 של הזמר האיטלקי אנדראה בוצ'לי.
באותו חודש ספטמבר הופיעה ליפה בגרנד פרי סינגפור 2018, והייתה לפרזנטורית של המכונית החשמלית החדשה של מותג הרכב הבריטי יגואר, "I-PACE".
המותג יצר רמיקס לשיר "Want To" של ליפה והשיק שירות בו מעריצים יכלו ליצור גרסה משלהם לשיר באתר "Join the Pace", בהתבססות על התנהגות הנהיגה שלהם או המוזיקה שהם מאזינים לה, ולשתף אותו ברשתות החברתיות.
לפי הצוות של ליפה, יגואר וליפה קבעו את שיא העולם של "השיר הכי רמיקסי אי פעם".
באוקטובר הוציאה את Dua Lipa: Complete Edition, גרסה מורחבת של אלבום הבכורה שלה הכוללת שלושה שירים חדשים, כולל "Want To" ושיתופי הפעולה הקודמים שלה עם אמנים אחרים.
הגרסה כללה את שיר שיתוף פעולה עם קבוצת הבנות הדרום קוריאנית בלאקפינק בשם "Kiss and Make Up".
בינואר 2019, הוציאה את הסינגל "Swan Song" כחלק מהפסקול של הסרט אליטה: מלאך קרב.
באותו חודש, ליפה הצהירה שהיא בילתה את השנה הקודמת בתהליך הכתיבה לאלבום האולפן השני שלה והצהירה כי צלילו יכלול "תקליפ פופ נוסטלגי".
הסינגל השני לקראת יציאת האלבום היה "Physical" אשר יצא ב-30 בינואר 2020 לצד הווידאו קליפ שלו יום לאחר מכן.
"Physical" הופיע לראשונה במקום ה-60 בבילבורד הוט 100. ב-27 במרץ יצא Future Nostalgia וזכה לשבחי ביקורת נרחבים.
לאחר יציאת הסינגל השלישי של האלבום "Break My Heart" ב-25 במרץ.
האלבום הופיע לראשונה במקום השני במצעד האלבומים הבריטי, וכבש את המקום הראשון בשבוע שלאחר מכן באפריל 2020, בעוד שארבעת מהסינגלים של האלבום נכנסו לעשירייה הראשונה של מצעד הסינגלים הרשמי במדינה.
האלבום מחזיק בשיא המכירות הנמוכות ביותר לשבוע בעודו נמצא בראש המצעד בעידן המודרני, לאחר שהותו במקום הראשון בשבוע שהתחיל ב-15 במאי 2020, צבר 7,317 מכירות בלבד ונשאר במקומו.
במצעד הבילבורד 200, הגיע בשיאו למיקום ה-3. ביציאתו של הסינגל "Levitating", הגיע לשיאו בעשירייה הראשונה במצעד הבילבורד הוט 100 והפך לשירה השלישי של ליפה בעשרת המובילים.
בזמן יציאת האלבום, ליפה הפכה לאמנית הבריטית הראשונה מאז ורה לין עם שלושה סינגלים בעשירייה הראשונה במצעד הבילבורד הוט 100 בשנה אחת, בעוד לין החזיקה בשיא ב-1952. וידאו הקליפ של ליפה לסינגל "Physical" היה מועמד לפרס המנהל האמנותי הטוב ביותר בפרסי הווידאו קליפים של ברלין לשנת 2020.
ב-11 באוגוסט 2020, ליפה הוכתרה לשגרירה העולמית של מותג המים המינרליים הצרפתי אוויאן, בעודה פרסמה את ההודעה ברשתות החברתיות בה הצהירה כי "היה כבוד לעבוד עם המותג".
ב-13 באוגוסט, הוציאה גרסת רמיקס של "Levitating" בהשתתפות הזמרות האמריקאיות מדונה ומיסי אליוט.
הגרסה שימשה כסינגל המוביל מאלבום אוסף הרמקיסים, Club Future Nostalgia, של שירי אלבומה השני Future Nostalgia מאת המפיקים דה בלסד מדונה ומארק רונסון, שיצא לאור ב-28 באוגוסט.
ב-2 באוקטובר 2020, הוציאה את גרסת הרמיקס השני של "Levitating" בהשתתפות הראפר האמריקאי דה-בייבי.
באותו יום, הוציאה את הווידאו קליפ לגרסה.
ב-14 באוקטובר 2020, ליפה יחד עם זמרת הבלגית אנג'ל צולמו על הסט של קליפ מוזיקלי.
בהמשך החודש הכריזו הצמד על יציאת שירן המשותף, "Fever" אשר שוחרר ב-30 באוקטובר.
השיר נכלל בהוצאה המחודשת הצרפתית של אלבום האולפן השני של ליפה.
ב-19 בנובמבר 2020 יצא לאור לצד הווידאו קליפ הנלווה שלו השיר "Prisoner" מתוך אלבום האולפן השביעי של הזמרת האמריקאית מיילי סיירוס, Plastic Hearts, בו לקחה ליפה חלק.
באותו חודש הוכרז שליפה תהיה האורחת המוזיקלית בפרק הטלוויזיה של התוכנית סאטרדיי נייט לייב ב-19 בדצמבר.
ב-27 בנובמבר, הופיעה בהופעת שידור חי בשם "Studio 2054" בה ביצעה שירים שונים מתוך אלבומה השני, שיר חדש שטרם שוחרר עם הזמרת "FKA Twigs" לצד מספר סינגלים קודמים שלה.
האירוע כלל אורחים מיוחדים רבים בהם המפיקה דה בלאסד מדונה, אנג'ל, קיילי מינוג ואלטון ג'ון, בין היתר.
בסוף השנה, הוכתר Future Nostalgia לאלבום המוזרם ביותר של אישה (והאלבום החמישי המוזרם ביותר בסך הכול) בספוטיפיי לשנת 2020.
ב-11 בפברואר 2021, ליפה הוציאה סינגל בשם "We're Good", יחד עם יציאת הגרסה המחודשת, Future Nostalgia: The Moonlight Edition לאלבומה השני.
באותו החודש כתבה עם שרה הדסון וקופי את "Retrograde" עבור הזמרת-יוצרת הטורקייה אליינה טילקי.
ב-4 ביוני 2021 הוציאה את השיר "Can They Hear Us" מתוך פסקול הסרט "גולי" ב-4 ביוני 2021. ב-13 באוגוסט 2021, ליפה עבדה עם אלטון ג'ון על שירם המשותף "Cold Heart (Pnau remix)" שיצא כסינגל המוביל מאלבום האולפן של ג'ון, The Lockdown Sessions.
ב-15 באוקטובר, הסינגל הגיע למקום הראשון במצעד הסינגלים הבריטי, והפך לשירה השלישי של ליפה שהגיע להישג זה.
בשנת 2024 הופעה ליפה ברשימת טיים 100, כהוקרה על פלטפורמת הניוזלטר שלה "Service95" .
במרץ 2024, ליפה חשפה את שם אלבומה השלישי Radical Optimism, את עטיפתו, רשימת השירים ותאריך היציאה.
האלבום יצא ב-3 במאי וכלל 11 שירים.
שני הסינגלים המקדימים מהאלבום הם "Houdini" ו-"Training Season".
האלבום בהשראת העיר לונדון ואנרגיית הבריטפופ של שנות ה-90. ליפה הסבירה כי המושג "אופטימיות רדיקלית" נגע בה, והאלבום משלב את הרעיון של לעבור כאוס בצורה רגועה ולהרגיש שניתן להתמודד עם כל סערה.
השותפים המרכזיים של ליפה באלבום הם קווין פארקר, דני אל.
הארל, טוביאס ג'סו ג'וניור וקרוליין אילין, שהשתתפו גם בכתיבת להיטים קודמים שלה.
בספטמבר 2024, ליפה הכריזה על מופעים לסיבוב ההופעות "Radical Optimism" בארצות הברית ובקנדה, שצפוי להתחיל בסתיו 2025.
ב-7 במרץ 2025 יצא לאור השיר "Handlebars", סינגל שיתופי של ג'ני וליפה, המופיע באלבום הסולו הראשון של ג'ני, Ruby, שיצא באותו היום.
ב-2018 וב-2020 הופיעה בתוכנית המערכונים האמריקאית "סאטרדיי נייט לייב".
ב-2023 שיחקה בתפקיד קטן בתור ברבי בת הים בסרט הלייב-אקשן ההוליוודי "ברבי".
ב-2024 שיחקה בתפקיד משנה בתור לגראנג' בסרט הריגול "ארגייל".
לליפה יש טווח ווקאלי המוגדר כמצו-סופרן.
המוזיקה שלה מייצגת בעיקר את ז'אנר הפופ, אך תוארה גם כדיסקו, האוס ורית'ם אנד בלוז.
מבחינה סגנונית, תוארה כדאנס-פופ, סינת'פופ, רית'ם אנד בלוז, דרים פופ, פופ אלטרנטיבי, ותת-ז'אנרים של נו-דיסקו.
ליפה עצמה מתארת את הסגנון המוזיקלי שלה כ"פופ אפל".
היא ידועה בשירתה באופן "מובהק, צרוד, נמוך", ובטון ה"מזועף" שלה.
לגבי תהליך כתיבת השירים שלה, ליפה מצהירה שהיא בדרך כלל מגיעה לאולפן עם רעיון ומתחילה לפתח את השיר עם שותפיה לכתיבה.
היא מצטטת את האמנים קיילי מינוג, פינק, נלי פורטדו, ג'מירוקוואי, קנדריק לאמאר וצ'אנס הראפר בין ההשפעות המוזיקליות שלה.
בראיון למגזין הגברים GQ בשנת 2018, הצהירה באומרה כי, "הרעיון שלי לפופ היו פינק, כריסטינה אגילרה, דסטיניז צ'יילד ונלי פורטדו".
אלבום האולפן השני שלה Future Nostalgia משנת 2020, נוצר בהשראת אמנים שהאזינה להם במהלך שנות העשרה שלה, בהם גוון סטפאני, מדונה, מולוקו, בלונדי ואאוטקאסט.
בשנת 2021, מארק סאתרלנד וג'ם אסואד ממגזין "וראייטי" האמריקאי – דירגו את ליפה כאחת הנשים המשפיעות ביותר בתעשיית הבידור העולמית.
ליפה הייתה נערת השער של מגזינים רבים לאורך השנים, בעודה חתומה עם חברת הדוגמנות "Next Management".
בינואר 2016 הוצגה בגיליון שער של מאמר גרסה של "בום בום טיק" של המגזין הצרפתי Elle, ובאפריל אותה שנה הייתה במאמר נוסף של המגזין.
היא הייתה בשער המוסף של מגזין האופנה ווג הבריטי בנובמבר 2016, וכיכבה במאמר גרסה עבור מגזין Interview בינואר 2017. באותו חודש, הייתה בשער של גיליון 102 של מגזין Clash.
במרץ 2017 הפכה לשגרירה עולמית של חברת הנעליים האמריקאית, פוט לוקר, עבור הצגת קולקציות נשים.
באפריל 2017 הוצגה במאמר גרסה נוסף של Interview.
ב-6 ביוני אותה שנה, דגמנה למאמר גרסה של מגזין Paper.
בגיליון הקיץ 2017 של הפרסום המקוון Teen Vogue, הוצגה בגיליון גרסת מאמר תחת הכותרת "Fine Tuned".
ביוני 2017 הייתה במאמר גרסה עבור גיליון מגזין הנשים InStyle.
בסתיו 2017 הוצגה בגרסת גיליון של מגזין V בשם "Game Changers".
ליפה הייתה הדמות הראשית של מסע הפרסום של סתיו/חורף 2017–2018 של המותג האיטלקי "Patrizia Pepe", וכן הקליטה גרסת כיסוי לשיר משנת 1966 "Bang Bang (My Baby Shot Me Down)" כפסקול לפרסומת לקמפיין האמור.
היא הייתה בשער ובמאמר גרסה של גיליון נובמבר 2017 של העיתון היומי "Evening Standard", בעוד באותו חודש, הוציאה את שיתוף הפעולה השני שלה עם המותג פוט לוקר לקולקציית סתיו/חורף.
בינואר 2018, הייתה חלק מווידאו קליפ פרסומי עבור מסע פרסום של "Adidas Originals" בשם "Original Is Never Finished".
באפריל 2018 כיכבה בשער של גיליון Teen Vogue.
ליפה הוצגה בשערים של גיליון 113 של מגזין V בשם "The Music Issue", שיצא לאור במאי 2018 במהדורה מוגבלת.
היא שיתפה פעולה עם מותג האופנה "Nyden" בפרויקט ליצירת ארבע קולקציות בגדים, אך לאחר הפרויקט נכשל וליפה "הפסיקה" את עבודתה עם המותג.
ליפה הוצגה בשער מגזין הגברים GQ הבריטי לגיליון מאי 2018, ובשער של גיליון מאי 2018 של המהדורה הטורקית של מגזין ווג.
היא הייתה בשער גיליון יוני 2018 של המהדורה הבריטית של Elle, ובאוקטובר 2018, הייתה חלק ממסע פרסום של אדידס בשם "Here to Create" בו לבשה את בגדי המותג.
באותה שנה הופיעה במאמר גרסה של בילבורד בשם "Grammy Preview" לצד פוסט מאלון ואלה מאי.
בינואר 2019 כיכבה בשער של גיליון מגזין ווג הבריטי ובמאמר גרסה בשם "Youth Quake".
ליפה הייתה התמונה של קמפיין קולקציית אביב/קיץ 2019 של פפה ג'ינס לונדון, והוכתרה כמוזיקאית הראשונה שהייתה שגרירה עולמית של המותג.
חודשים לאחר מכן, השיקה את הקולקציה הראשונה שלה עם אותו מותג לקולקציית הסתיו/חורף בה עיצבה בגדים בהשראת האופנה של שנות ה-90 ותחילת שנות ה-2000. הקולקציה כללה שמלות שריון שרשראות, תלבושות ג'ינס "קז'ואל" ובגדים המבוססים על "סגנונה" של ליפה שיצאו בספטמבר 2019.
ליפה הוצגה בשער גיליון מאי 2019 של Elle.
היא פרסמה את שיתוף הפעולה השני שלה בעיצוב עם פפה ג'ינס לונדון לקולקציית אביב/קיץ 2020 בהשראת האופנה של סוף שנות ה-80 ותחילת שנות ה-90, שהקולקציה שלה כללה בלייזרים "אוברסייז", סריגים קצוצים, שמלות גוף וחצאיות מיני "מטאליות".
היא הוצגה בשער ובמאמר גרסה בשם "True to form" עבור גיליון אפריל 2020 של מגזין ווג אוסטרליה.
ליפה הופיעה במאמר גרסה של מגזין "רולינג סטון" באפריל 2020 כדי לדון באלבום האולפן השני שלה Future Nostalgia מאותה שנה.
היא כיכבה בשער של גיליון מאי 2020 של מגזין "Elle" ובמאמר שכותרתו "Dua Lipa Gets Physical".
חודשים לאחר מכן היא הוצגה בשער של המהדורה הקנדית והבריטית של המגזין.
בנובמבר 2020, היא חתמה על שותפות רב שנתית עם פומה והפכה לשגרירה העולמית של מותגת הספורט הגרמני.
בדצמבר 2020 הוצגה בגיליון שער של מגזין Attitude.
בפברואר 2021 כיכבה בשער של גיליון "ווג" הבריטי.
באותו חודש, הייתה הדמות הראשית של שער הגיליון 1348 של ה"רולינג סטון", ותמונת השער של גיליון מרץ 2021 של מגזין טיים, המייצגת את רשימת טיים 100 על "100 האנשים המשפיעים ביותר בעולם בעתיד".
במשך השנים בהופעותיה בטקס פרסי הגראמי, דורגו לבושיה של ליפה בשבחים.
בעת לבישתה שמלת ורסצ'ה ויהלומי בולגרי, דורגה ליפה ברשימת הסלבריטאים המתלבשים הטובים ביותר של הטקס ה-61 על ידי כלי תקשורת שונים.
בטקס ה-62 שנה לאחר מכן, עבור שמלת אלכסנדר וואנג שלה בסגנון שנות ה-90, דורגה כאחת המפורסמות המתלבשות הטובות ביותר.
בטקס ה-63, עבור שמלת ורסצ'ה ותכשיטי בולגרי דורגה שוב כאחת המפורסמות המתלבשות הטובות ביותר.
ליפה הוציאה ליפ גלוס במהדורה מוגבלת בשם "Cremesheen Glass" בשיתוף עם חברת הקוסמטיקה הקנדית של מאק קוסמטיקס עבור הקמפיין שלה בשם "Future Forward".
היא הפכה לפנים של הבושם "Libre" לקמפיין של המותג איב סן לורן שהושק בספטמבר 2019, עבורו הקליטה גרסת כיסוי לשיר "I'm Free" משנת 1965 אשר הופיע בפרסומות לקמפיינים של ליפה עם המותג.
מאוחר יותר הייתה הפנים של גרסה חדשה של אותו בושם בשם "Libre Intense".
ביולי 2020 הפכה לשגרירה בינלאומית של מותג המים המינרליים אוויאן.
במרץ 2021 ביצעה א-קפלה לשירה "Levitating" עבור פרסומת לקמפיין "Drink True" של המותג.
ליפה עשתה את הופעת הבכורה שלה במסלול דוגמנות בתצוגת אביב/קיץ 2022 של ורסצ'ה בשבוע האופנה במילאנו, בו הופיעה לצד שירים מאלבום אולפנה השני.
היא הצהירה כי היא דוגלת בנימוקיה הפמיניסטיים בעובדות שקראה בספרים כגון "פמיניסטית רעה" (2014) מאת רוקסן גיי, "מיתוס היופי" (1990) מאת נעמי וולף ו"גברים מסבירים לי דברים" (2014) מאת רבקה סולניט.
במשך השנים, התבטאה נגד סקסיזם בתעשיית המוזיקה באמצעות חשבונותיה במדיה החברתית כדי להעלות את המודעות לבעיות של נשים.
בהופעתה על השטיח האדום של פרסי המוזיקה הבריטית לשנת 2018, לבשה שמלת ורדים לבנה לתמיכה בתנועת Time's Up ובטקס קבלת זכייתה בפרס נאמה על זכויות נשים ופמיניזם.
היא התייחסה לחשיבותה של תנועת "Me Too", וטענה שאף על פי שמעולם לא סבלה מהטרדות מיניות בחייה, היא גדלה ב"מרדף נשיקות" כלפיה.
היא טוענת על סקסיזם בתעשיית המוזיקה בטענה כי "קשה יותר להתייחס לנשים ברצינות" בניגוד לאמנים גברים שאנשים חושבים שהם "כותבים מוזיקה משלהם" וכלפי נשים מניחים שהכול "מיוצר ומזויף".
היא הביעה את דעותיה לגבי זכויות נשים בערב הסעודית בציוץ בחשבונה בטוויטר לאחר ההיתר על נהיגת נשים במדינה על ידי סלמאן, מלך ערב הסעודית ביוני 2018 וביקרה את הנושא בטענה מדוע לא נעשה עד אותה תקופה אותו תיארה כ"צעד לקראת שוויון".
ליפה הסבירה כי לתפיסתה, פמיניזם "אינו נוגע לשנאת גברים, אלא לדרישת שוויון".
בטקס פרסי הגראמי השנתי ה-61, הקדישה את נאום זכייתה כדי לחלוק כבוד לאמניות המועמדות בקטגוריות באומרה, "אני מניחה שהשנה באמת גברנו" משפט אשר היה רמז להקלטות מנכ"ל האקדמיה לשעבר, ניל פורטנוב, לפיהן נשים צריכות "לעלות מדרגה כדי לקבל הכרה בתעשיית המוזיקה".
במאי 2019 התבטאה בעד זכויות גישה להפלה מלאכותית בארצות הברית לאחר שלא הוסכמו לאישור באלבמה וטענה כי, "אף גבר לא צריך לקבל החלטה כה מהותית על גופה של אישה".
שלושה חודשים לאחר מכן, הציגה את תמיכתה לקמפיין "Bans Off My Body" שאורגן על ידי אימהות בהריון נגד מגבלות על הפלות במדינה.
שיריה, "Future Nostalgia" משנת 2019 מדבר על נושאים של פמיניזם ושיקוף עצמי, ו-"Boys Will Be Boys" משנת 2020 ממחיש את נושאי האלימות הגברית, הטרדה מינית, גבריות רעילה, סטנדרטים כפולים, שנאת נשים, ונושאים להעצמה ופמיניזם.
בנובמבר אותה שנה הביעה תמיכה עם הקמפיין לטובת זכות גישה להפלות בארגנטינה שמטרתו לעורר את החוקיות של הצעת החוק להפסקת הריון מרצון.
חודש לאחר מכן, במהלך הטקס "Billboard Women in Music" השתמשה בנאום קבלת הפרס שלה כדי להדגיש כי לנשים בעולם "יש עדיין הרבה מה לעשות למען שוויון אמיתי".
ליפה דוגלת בשוויון חברתי מלא עבור חברי קהילת הלהט"ב.
ב-12 בפברואר 2018, הניפה את דגל הקהילה בזמן שביצעה את שירה "Be the One" באולם "Hollywood Palladium" בעיר לוס אנג'לס כחלק מסיבוב ההופעות "The Self-Titled Tour".
ב-12 במרץ 2018, ביצעה שוב את המעשה בעת שהופיעה עם שירה "" בהופעתה בתיאטרון "Palais of Melbourne".
בספטמבר 2018, חלק ממעריציה של ליפה הוצאו על ידי האבטחה מהופעתה במרכז התערוכות והכנסים הלאומי בשאנגחאי, סין, מפני שהניפו את דגל הקהילה.
בתגובה למעשה הצהירה לאחר מכן כי היא "גאה ואסירת תודה לאותם מעריצים שהפגינו את גאוותם" במופעה.
באפריל 2019, הביעה את תמיכתה בזכויות להט"ב בברוניי אשר התבטאה בקריאה לחרם על ענפי המלונאות של חסן אל-בולקיה, סולטאן ברוניי יחד עם סלבריטאים נוספים בהם אלן דג'נרס וג'ורג' קלוני, לאחר שהצהיר כי יכניס לתוקף חוק עונשין שיגדיר פעילות הומוסקסואלית בהסכמה במדינה כעונש מוות בסקילה (אם כי דווח שהוקפא לאחר מכן).
בשנת 2020 הייתה מארחת מסיבות בפסטיבל המרדי גרא ההומו-לסבי של סידני באוסטרליה ולקחה חלק במצעד בהופעתה.
בחודש יולי באותה שנה כתבה מכתב לממשלת הממלכה המאוחדת שהתקבל על ידי שרת הנשים והשוויון, אליזבת טראס, לאיסור טיפולי המרה בחוק.
יחד עם אביה דוקאג'ין, הקימה ליפה את קרן סאני היל ב-2016 עבור גיוס כספים לעזרת אנשים בקוסובו אשר חווים קשיים כלכליים.
באוגוסט 2018, ארגנה פסטיבל לגיוס כספים לקרן תחת השם "פסטיבל סאני היל".
באותה שנה, ראש עיריית הבירה פרישטינה, שפנד אחמטי, העניק לה את "מפתח פרישטינה" בפעם הראשונה בה הוענק.
ליפה המשיכה לארח את הפסטיבל בשנתו השנייה ב-2019, כאשר הזמרת מיילי סיירוס נכללת כחלק מהרכב המבצעים במהלכו.
באמצע נובמבר 2018, היוותה חלק מקמפיין שאורגן על ידי קרן החירום הבין לאומית של האומות המאוחדת לילדים (יוניסף) בשם "Go Blue" לתמיכה בזכויות ילדים לרגל יום הילד הבינלאומי (20 בנובמבר).
תרומתה כללה סרטון קצר על התלבשות בכחול או הצגת הצבע הכחול (בהתייחסות לשם הקמפיין) בעודה מוצגת באולפן הקלטות מקליטה מחדש את מילות שירה "Be the One" משנת 2015 אשר במהלכו שינתה את מילת השיר "אדום" ל"כחול" לרגל האירוע.
בדצמבר 2018, השתתפה במופע גיוס כספים לאירוע הצדקה השנתי "Streets of London" של הזמרת אלי גולדינג בוומבלי ארנה אשר "מממן תמיכת מומחים לאנשים חסרי בית בלונדון ומעלה את המודעות לגבי חסרי בית".
באפריל 2019, היא הפכה לתומכת יוניסף במהלך ביקור בן שלושה ימים במחנה לילדים ונוער פליטים בביירות, בירת לבנון.
המחנה כלל רבים שנעקרו עקב מלחמת האזרחים בסוריה, שלא זכו לשירותי בריאות או חינוך הולם בעודה ביקרה גם צעירים במחנה הפליטים בורג' אל-בראג'נה.
לאחר מכן תמכה בקמפיין של חברת הניהול שלה עם תוכנית לגייס 100,000 פאונד עבור עזרה להעלת המודעות לארגוני צדקה כגון הכלב השחור למען הגברת המודעות וההבנה לדיכאון ומחלות נפש נוספות והקמפיין נגד חיים אומללים (CALM).
ליפה הצהירה עבור טיפול נפשי טוב יותר לאמנים בתעשיות יצירתיות בעודה "הזדעזעה" לקרוא כי "שיעורי ההתאבדות בקרב נשים שעובדות באמנויות גבוהים בכמעט 70% מאשר באוכלוסיית העולם" ותיארה את בריאות הנפש כ"נושא הדור שלנו".
ב-26 בנובמבר 2019, בעקבות רעידת האדמה באלבניה 2019, ביקשה ממעריציה תרומות ותמיכה לקורבנות.
עבור גיוס הכספים, הוציאה קו משותף במהדורה מוגבלת של חולצות בשם "התפלל עבור אלבניה" בשיתוף מעצבי אופנה אלבניים, בעוד כול ההכנסות נתרמו למשפחות ולקורבנות שנפגעו.
ב-15 במרץ 2020, ביקשה ממעריציה לתרום לסוכנות יוניסף כדי להתמודד עם מגפת הקורונה כיוון שהפליטים לדבריה "הפגיעים ביותר על הפלנטה הזו" אשר "לעיתים קרובות חיים במקומות צפופים עם שירותי בריאות מוגבלים".
באותו חודש, הייתה חלק מספיישל טלוויזיה בשם "Home Fest" בתוכנית האירוח של ג'יימס קורדן ממוסך ביתה במטרה לגיוס כספים עבור המרכזים לבקרת מחלות ומניעתן וארגון הצדקה האכילו את הילדים, שם ביצעה את שירה, "Don't Start Now", מדירתה בלונדון.
ב-16 במאי 2020, ערכה ביצוע לשירה "Break My Heart" בספיישל הטלוויזיה "בוגרים ביחד: אמריקה מכבדת את כיתת התיכון של 2020" שנועד לתלמידי תיכון שטקסי הסיום והנשפים שלהם בוטלו עקב מגפת הקורונה.
בסוף מאי 2020, השתתפה באירוע דיגיטלי בשם "Dream With Us" במטרה לגיוס כספים לארגונים המסייעים במאבק נגד מגפת הקורונה, אשר כלל מופע סטרימינג בו חלק מהכנסותיו נתרמו.
ליפה הייתה חלק מפרויקט צדקה שאורגן בתחנת הרדיו הבריטית "BBC Radio 1" בגרסת כיסוי של השיר "Times Like These" שיצא ב-23 באפריל 2020 בקטע של התוכנית לייב לאונג'.
באותה שנה, הייתה חלק מקבוצת הצדקה "Live Lounge Allstars" בה כול חבר הקליט וצילם את תרומתו לשיר ממשק ביתו בהתאמה כדי לעודד התרחקות חברתית שבה הרווחים מהסינגל הועברו בעיקר עבור הארגונים ללא מטרת הרווח, קרנות הצדקה ילדים במצוקה ואתנחתא קומית, כמו גם קרן התגובה הסולידרית למגפת הקורונה.
בשנת 2021 הופיעה במסיבת פרס האוסקר של קרן האיידס של הזמר אלטון ג'ון השנתית, עבור גיוס כספים לטובת קרנו של ג'ון למאבק במחלת האיידס, בעוד מופעה גייס כ-3 מיליון דולר.
ביולי 2021, באמצעות קרן סאני היל, הצטרפה ליפה ליוזמה שהושקה על ידי עיריית טירנה בשם "אמץ גן ילדים".
מטרת הפרויקט הייתה לבנות מחדש גן ילדים שנפגע קשות ברעידת האדמה באלבניה ב-2019. ליפה צוטטה באומרה, "הגן יהיה מאוד יפה ואני מאוד גאה שקרן סאני היל היא חלק ממנו.
בואו נראה דברים טובים יותר עבור המדינה שלנו.
אני מאוד גאה להיות אלבנית".
הגן הושלם באוקטובר 2021 וזכה לשם "גן סאני היל".
בנובמבר 2018, ליפה כאזרחית בריטית מודאגת, הביעה את התנגדותה לפרישת הממלכה המאוחדת מהאיחוד האירופי משום שעל פי ניסיונה האישי "אף פליט לא עוזב את ארצו בלי צורך" לדבריה.
ביוני 2019, פרסמה את תמיכתה במעברה המתמשך של סודאן לדמוקרטיה ברשתות החברתיות על ידי שיתוף תמונה כחולה שהראתה את הביטוי "עמוד עם סודאן" בה פירטה את עמדתה על הטבח בחרטום ועל "נשים, גברים וילדים הנלחמים למען מעבר שליו לדמוקרטיה".
היא תיארה את האירוע כניסיון "רצח ואונס אכזרי" על ידי הממשלה המאלץ את מי שמנסים לקרוא לדמוקרטיה לחוות "הפרה של זכויות החירות" כתוצאה מחסימת גישות לאינטרנט שלהם ו"הפרה של זכויות אדם".
בדצמבר אותה שנה, תמכה ליפה במפלגת הלייבור בראשות ג'רמי קורבין בבחירות הכלליות בממלכה המאוחדת 2019, תוך השוואה בין המדיניות של המפלגה בנושאים שונים ברשתות החברתיות.
ביולי 2020, תמכה בקמפיין "Let the Music Play" בו חתמה על מכתב פתוח שנשלח לשר התרבות, אוליבר דאודן, לקריאת תמיכת מממשלת הממלכה המאוחדת בהפסד הכלכלי של תעשיית המוזיקה החיה במדינה תחת מגפת הקורונה.
ב-18 ביולי 2020, שיתפה פוסט בסטורי שלה באינסטגרם המסביר "מדוע קוסובו אינה ולעולם לא תהיה סרביה" וקראה לעוקביה לחתום על עצומה שקראה לאפל לכלול את קוסובו בשירותי המיפוי שלו כמדינה עצמאית.
למחרת, פרסמה ברשתות החברתיות שלה תמונה של כרזה המכילה מפה לא רשמית של אלבניה הגדולה, ששיקפה חלקים מאלבניה, קוסובו, סרביה, יוון ומקדוניה הצפונית כעם אחד שצורפה להגדרה של המילה "אוטוכטוני".
מכיוון שהכרזה מקושרת בדרך כלל ללאומנות אלבנית קיצונית, קיבלה ליפה תגובות שליליות ברשתות החברתיות שבהן הואשמה בלאומנות אתנית ופשיזם.
לאחר מכן הצהירה שהפוסט שלה "פורש לא נכון" על ידי אנשים המקדמים בדלנות אתנית, אידאולוגיה אשר הצהירה שהיא "דוחה לחלוטין".
בחודש אוגוסט דחקה בעוקבי האינסטגרם שלה להצביע נגד דונלד טראמפ בבחירות לנשיאות ארצות הברית ב-2020.
שמה הפרטי של ליפה, "דואה", היה הצעתה של סבתה, ופירושו "אהבה" באלבנית.
ליפה מכונה מדי פעם בשם דולה פיפ ("Dula Peep"), שמקורה כהגייה שגויה של אישיות הטלוויזיה לשעות היום וונדי ויליאמס ב-2018, אם כי מאז אימצה בחיוב את הכינוי.
שפת האם שלה היא אלבנית והיא דוברת אנגלית במבטא לונדוני.
ליפה סיפרה שהיא רואה עצמה כ"תומכת כבוד של ליברפול", מועדון הכדורגל האנגלי הנודע, לאחר ששירה "One Kiss" אומץ על ידי אוהדים של הקבוצה עם הופעתה של ליפה בגמר ליגת האלופות 2018, ובזכות ניצחונות משמעותיים הפך מאז להמנון אוהדי ה-Reds של ליברפול.
ב-27 בנובמבר 2022, ליפה קיבלה אזרחות (כפולה) אלבנית על ידי נשיא אלבניה באירם בגאי , יממה טרם תחילת חגיגות יום העצמאות ה-110 ברפובליקת אלבניה.
זאת בנוסף לאזרחותה הבריטית מלידה.
ב-26 בדצמבר 2024 לאחר שנה של זוגיות, בעת חג המולד, התארסה ליפה לשחקן הבריטי קאלום טרנר.
שנהשםדמותהערותקולנוע2023ברביברבי בת הים2024ארגייללגראנג'טלוויזיה2018, 2020סאטרדיי נייט לייבעצמה, אורחת מוזיקלית2 פרקים
דואט החתולים (באיטלקית: Duetto buffo di due gatti – "דואט היתולי לשני חתולים") היא יצירה פופולרית לשתי זמרות סופרן, המבוצעת לעיתים קרובות כהדרן בקונצרט.
ה"מילים" הן אך ורק חזרות על המילה "מיאו".
לעיתים מבוצע הדואט על ידי סופרן וטנור, או סופרן ובס.
אף כי מקובל לייחס את היצירה לג'ואקינו רוסיני, הרי שלאמתו של דבר היא לא נכתבה על ידו, אלא זוהי עריכה שנעשתה בשנת 1825, ומקורה בעיקר באופרה שלו "אותלו" משנת 1816. לטענת יוברט האנט, מקובל לראות את רוברט לוקאס פרסול כמעבד, שאימץ לו לצורך זה את שם העט "ג' ברתולד".
היצירה בנויה מן הפרקים הבאים, לפי סדר הופעתם:
"קוואטינת חתולים" מאת המלחין הדני כריסטופר ארנסט פרידריך וייזה
חלק מן הדואט של אותלו ויאגו במערכה 2 של "אותלו"
חלק מן הקאבאלטה לאריה "Ah, come mai non senti", ששר רודריגו באותה מערכה
"מחווה לג'ראלד מור", EMI קלאסיקס: ויקטוריה דה לוס אנחלס (סופרן), אליזבת שוורצקופף (סופרן), ג'רלד מור (פסנתר), שנת הוצאה 2003 (חידוש והרחבה של הפקה משנת 1969), ידוע גם בשם "Le Duo des Chats"
"כוחו המתוק של השיר", EMI קלאסיקס: פליסיטי לוט (סופרן), אן מאריי (מצו סופרן), גראהם ג'ונסון, (פסנתר), שנת הוצאה 1990
"דואטים לשתי זמרות סופרן", חברת BIS: אליזבת זדרסטרם (סופרן) וקרסטין מאייר (מצו סופרן, יאן איירון (פסנתר), שנת הוצאה 1992)
"Wir Schwestern Zwei, Wie Schönen"' נייטינגייל: אדיטה גרוברובה (סופרן), וסלינה קאזארובה (מצו סופרן), ופרידריך היידר (פסנתר).
רצועה אחרונה, מוכר גם כ"קאצן-דואט"
"Von ganzem Herzen", קאטאליסט: מונסראט קאבאייה, מונסראט מרטי, שנת הוצאה 1998
"רסיטל שירה יוצא דופן עד מאד", סראפים: כריסטה לודוויג (מצו סופרן), וולטר ברי (בס בריטון), ג'רלד מור, פסנתר, שנת הוצאה 1969
"המיטב של רוסיני", EMI קלאסיקס, MESPLE/BERBIE/REISS, שנת הוצאה 1992
דואדיקורוס (שם מדעי: Doedicurus; משמעות השם: "זנב עלי") הוא סוג נכחד של ארמדיל שחי בתקופת הפליסטוקן לפני 11,000 שנים בקירוב.
הדואדיקורוס היה הארמדיל הגדול ביותר שחי אי פעם, והיחיד עם אלה בזנב.
היה זה יצור גדול ואיטי באורך 4 מ' ובגובה 1.5 מ'.
היה לו ראש קטן וגוף עגלגל עם זנב כבד ונמוך ובקצהו "אלה" מקורננת, אותה הוא ניפנף כדי להבריח טורפים אפשריים, בעיקר את הסמילודון הקטלני שהיגר מאמריקה הצפונית.
הוא הארמדיל היחיד אשר הכיל "אלה" בזנבו, הדומה לזנב הדינוזאור אנקילוזאורוס.
היצור חי בערבות הקדומות של הפליסטוקן-הולוקן באמריקה הדרומית, שם נמצאו מאובניו (בעיקר בארגנטינה, אורוגוואי ומישורי דרום ברזיל) וכן מאובני דלשינאים ענקיים דומים.
הדואדיקורוס נראה בסדרת ה-BBC: ללכת עם חיות בפרק החמישי בנופיה של הפליסטוקן בפרגוואי.
הוא יונק ענקי והטורפים המקומיים כמו הסמילודון והפורוסרקוסים מפנים לו דרך בבטחה.
פרט של דואדיקורוס מופיע בסדרה "Dino-Riders".
בסרטי עידן הקרח נראים פרטי גליפטודוניים בעלי "אלה" קוצנית בקצה הזנב בדומה לזנב הדואדיקורוס, אך שהם מכונים גליפטודונים, להם היה זנב קצר אך קשיח יותר וחסר אלה.
דואו קנאזאווה-אדמוני הוא דואו פסנתר אשר נוסד על ידי צמד הפסנתרים היפני-ישראלי, טמי קנאזאווה ויובל אדמוני (Tami Kanazawa and Yuval Admony).
הדואו נוסד בשנת 1996, בבאנף סנטר קנדה, ומאז הופיע במדינות רבות, הקליט מספר דיסקים וזכה בפרסים נחשבים בתחומם.
ההרכב הופיע באולמות ידועים כגון קרנגי הול, תיאטרון ארג'נטינה, היכל קזלס , תיאטרון הפילהרמונית של אודסה , היכל איזומי ועוד.
קנאזאווה ואדמוני הופיעו במגוון פסטיבלים עולמיים: פסטיבל האביב בבודפשט, פסטיבל פסיפיק-רים בקנדה, פסטיבל דואו הפסנתר בבאד-הרנלאב שבגרמניה, פסטיבל אודסה, פסטיבל מלחיני אסיה, פסטיבל ישראל ופסטיבל פליציה בלומנטל למוזיקה בת"א.
הדואו הקליט למגוון תחנות רדיו: תאגיד השידור של יפן, CBC קנדה, רדיו ורשה וקול המוזיקה.
הדואו גם יזם ב-2003 פסטיבל ישראלי של דואו פסנתר במשכן לאמנויות הבמה, תיאטרון ירושלים ומרכז סוזן דלל.
כיום הדואו מלמד בבית הספר למוזיקה ע"ש בוכמן-מהטה, בכיתות אמן שונות כדוגמת תל-חי, ושופט בתחרויות שונות.
התחרות ה-5 לדואו-פסנתר בטוקיו יפן (2000)
התחרות ה-12 לדואו-פסנתר ברומא, איטליה (2001),
תחרות יהודי מנוחין באוסקה, יפן (2005)
תחרות גריג בברגן, נורווגיה (2008)
דואו סילבר-גרבורג הוא דואו פסנתר, אשר נוסד על ידי צמד הפסנתרנים הישראלי, בני הזוג סיוון סילבר וגיל גרבורג.
סיוון סילבר (ילידת 1976) – למדה אצל רינה וייס, נעימה ראש, יהלי וגמן ואצל אריה ורדי באקדמיה ע"ש רובין באוניברסיטת תל אביב, ובביה"ס הגבוה למוזיקה בהנובר, גרמניה .
למדה תאוריה וקומפוזיציה אצל סרג'יו נטרא ויצחק סדאי.
סיימה בהצטיינות את לימודיה במגמת המוזיקה בבית הספר לאמנויות ע"ש תלמה ילין, והשתייכה ליחידת הנגנים הצעירים של המרכז למוזיקה בירושלים.
זכתה בקביעות במלגות קרן התרבות אמריקה-ישראל.
סילבר היא זוכת הפרסים הראשונים בתחרות ע"ש ג'רארד בכר, בתחרות בן-חיים (1993), בתחרות אדריאנה כץ באקדמיה למוזיקה בתל אביב (1994), בתחרות קלרמונט (1996), בתחרות הבינלאומית לפסנתר ויוטי-ולססיה, איטליה (1997), בתחרות YMFE, גרמניה (1999), ובתחרות הבינלאומית לפסנתר-פאביה, איטליה (1999).
החל ללמוד נגינה בפסנתר בגיל 10. למד בקונסרבטוריון הישראלי למוזיקה תל אביב, אצל חווה ערמון ובתיכון לאמנויות ע"ש תלמה ילין, וסיים את שניהם בהצטיינות.
כמו כן למד קומפוזיציה אצל פרופסור סרג'יו נטרא.
משנת 1993 הוא תלמידו של אריה ורדי, תחילה באקדמיה ע"ש רובין באוניברסיטת ת"א, ולאחר מכן בבית הספר הגבוה למוזיקה בהנובר, גרמניה.
ב-1996, זכה בפרס ראשון בתחרות האקדמיה ע"ש רובין באוניברסיטת תל אביב, בפרס הראשון ע"ש רפי גורלניק בתחרויות האביב של קרן התרבות אמריקה-ישראל, ובפרס שני בתחרות הבין לאומית ע"ש פורינו, באיטליה.
ב-1997, זכה בפרס שלישי בתחרות הבין לאומית לזכרו של שוסטקוביץ', בגרמניה, וב-1999- זכה בפרס הראשון בתחרות הבין לאומית ע"ש ברהמס בהמבורג.
גיל הופיע כסולן עם תזמורות רבות וברסיטלים בישראל, באירופה ובארצות הברית.
שירת בצבא כ"מוזיקאי מצטיין" וזכה בקביעות במלגות מטעם קרן התרבות אמריקה-ישראל.
הדואו הופיע במגוון אולמות ידועים, כגון הקרנגי הול, מוזיקפראיין, הפסטשפילהאוז של פסטיבל זלצבורג, בית האופרה של סידני והיכל הפילהרמונית של ברלין .
מאז שהוקם, הדואו הופיע בכמעט 70 מדינות בארבע יבשות.
הם הופיעו עם מחזור כל הקונצ'רטי לפסנתר של בטהובן בכרייסטצ'רץ', ניו זילנד כחלק מקונצרט חניכת בית העירייה המחודש לאחר רעידת האדמה שם ב-2011.
הדואו הופיע עם עיבוד לרביעיית הפסנתר של ברהמס בסול מינור עם מגוון תזמורות, עם הקונצ'רטי לשני פסנתרים של מרטינו ודריוס מיו, ועם עיבודים של יצירות מאת שוברט ומנדלסון לפסנתר 4 ידיים ותזמורת מיתרים .
הם גם שיתפו פעולה עם אמנים נודעים כדוגמת הכנרים גיא בראונשטיין, וג'ק ליבק , הויולן גלעד קרני, הצ'לן אולף מנינגר ורביעיית ארטיס .
כיום בני הזוג חיים בברלין עם בנם, ומלמדים באוניברסיטה לאומנויות בגראץ .
לפני שעזבו את ישראל, השניים למדו בבית הספר למוזיקה ע"ש בוכמן-מהטה אצל אריה ורדי, ואף הופיעו בתוכניתו אינטרמצו עם אריק.
דואו עדן-תמיר היה הרכב דואו פסנתר אשר נוסד על ידי צמד הפסנתרנים הישראלי ברכה עדן ואלכסנדר תמיר.